Χρεμωνίδης

Ο Χρεμωνίδης, γιος του Ετεοκλή, ήταν Αθηναίος πολιτικός και στρατηγός. Με πρόταση του στην Εκκλησία του Δήμου δημιουργήθηκε αντι-Μακεδονική συμμαχία ανάμεσα στην Αθήνα, τη Σπάρτη και την Πτολεμαϊκή Αίγυπτο και κήρυξε πόλεμο ενάντια στον Αντίγονο Γονατά που έμεινε γνωστός ως Χρεμωνίδειος πόλεμος ( 267 - 261 π.Χ. ) Με τη βοήθεια του Πτολεμαίου Β' του Φιλάδελφου η συμμαχία κατάφερε να πετύχει νίκες στη θάλασσα αλλά σε επιχειρήσεις στην ξηρά επικράτησε ο Μακεδονικός στρατός. Η Αθήνα πολιορκήθηκε και αναγκάστηκε να παραδοθεί το 262 ή το 261 π.Χ. Ο Χρεμωνίδης και ο αδελφός του, Γλαύκων, αναγκάστηκαν να εγκαταλείψουν την Αθήνα και να καταφύγουν στην Αίγυπτο. Εκεί ο Χρεμωνίδης έγινε ναύαρχος του Αιγυπτιακού στόλου και ο αδερφός του ιερέας. Ο Χρεμωνίδης όμως πέρα από πολύ ικανός πολιτικός και στρατηγός ήταν και στωικός φιλόσοφος, ανήκε δηλαδή στη φιλοσοφική σχολή του Ζήνωνα και στους οπαδούς του.

Αρχαίοι Έλληνες στρατηγοί
Αρχαίοι Έλληνες φιλόσοφοι
Αρχαίοι Αθηναίοι
Στωικοί φιλόσοφοι